3. Danmarks Vedplanter og Halv-Vedplanter 



85 



S. hippophaefolia Thuill. — S. amygdalina X viminalis. 

 S. lanceolata Fr. — - S. caprea X viminalis. 



eller — S. cinerea X viminalis. 

 S. rubra Huds. = S. purpurea X viminalis. Højbusk. 

 S. viridis Fr. = alba X fragilis. 



Om disse og andre Bastarder se Raunkiærs Exkursionsflora, 3. Udg. ved 

 Raunkiær og Ostenfeld. 



Literatur om Poppel- og Pileslægterne: H. & O. 386, 389. Hesselman 

 1910. Lange 1886: 112; 1892: 90—91. OGP. 1898: 271-284; 1916: 

 72. Prytz i Salmonsens Lexikon. 



Ælm (Ulmus). 



Af Ælm vokser der 3 Arter her i Landet, som dog er vanskelige 

 at kende fra hverandre, og kun den ene, Storbladet Ælm, kan anses 

 for sikkert at være vild; de to andre, Smaabladet Ælm og Skærm- 

 blomstret Ælm, er indførte af Mennesket, selv om de nu mange Steder 

 findes forvildet. 



Storbladet Ælm (Ulmus glabra Huds., U. montana With., U. 

 scabra Mill.) findes talrigst paa Bornholm, Lolland og andre af vore 

 sydlige Øer, men er maaske ikke vild i Jylland. Dog anses den for 

 virkelig vild i hele den nu tyske Del af Jylland, men ikke i Nordvest- 

 Tyskland (Asch. & Graebner), og den anføres ogsaa som vild i Norge 

 op til Bodø (67° NBr). I Sverige er den almindelig vildtvoksende 

 fra Skaane til Lapland (65° NBr) 1 og paa visse Steder skovdannende. 

 I Skaane findes ved Alnarp (mellem Malmø og Lund) en Ælmeskov, 

 der efter Areschoug tidligere strakte sig ned til Øresund. 



Det ser nærmest ud til, at Ælmen er indvandret fra Øst; men 

 naar den indvandrede, vides endnu ikke. I Sverige er Levninger 

 fundne i Moserne langt nord paa ved den højeste Grænse for Litorina- 

 Havet (Egetiden). 



Ælm findes i Danmark i Almindelighed som spredte Træer om- 

 kring i Skovene, ogsaa i Bøgeskov. Vi har ingen naturlige Ælme- 

 skove undtagen maaske paa Bornholm, hvor jeg paa Østkysten har 

 set en lille Skov. Den naaer en Højde af over 30 m og bliver over 

 200 Aar gl. Dens Omfang bliver ogsaa betydeligt. Exempelvis kan 

 anføres et Træ ved Jægersborg, der efter Lange 1892 var 31,4 m højt 

 og 5,5 m i Omfang; et andet 6,1 m i Omfang. Paa Als kendes og- 

 saa Træer med indtil 6 m i Omfang (Heering). 



Biomstringsdygtig er den omtr. fra det 40. Aar. Den blomstrer 

 paa nøgen Gren midt i April, og Frugterne bliver store allerede før 

 Løvspringet. De modnes i Juni. 



1 Gunnar Andersson: SVH: 69 med Kort. 



